text: РЕГЛАМЕНТ (ЕС) № 1223/2013 НА КОМИСИЯТА
  от 29 ноември 2013 година
  предвиждащ приспадане от квотата за улов на сьомга, отпусната на Полша през 2013 г. и за следващите години, в подучастъци 22-31 на ICES поради прекомерния улов през 2012 r.
  ЕВРОПЕЙСКАТА КОМИСИЯ,
  като взе предвид Договора за функционирането на Европейския съюз,
  като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (1), и по-специално член 105, параграфи 1 и 2 от него,
  като има предвид, че:
  (1)
  Квотата за улов на атлантическа сьомга във водите на Съюза от подучастъци 22-31 на ICES през 2012 r. беше отпусната на Полша с Регламент (ЕС) № 1256/2011 на Съвета (2).
  (2)
  Комисията откри несъответствия в полските данни за улова на сьомга през 2012 r. чрез кръстосана проверка на данните, записани и докладвани по време на инспектирани и неинспектирани риболовни рейсове. Тези несъответствия в докладването на състава на улова бяха допълнително потвърдени с провеждането на няколко одита и мисии за проверка в Полша в съответствие с Регламент (ЕО) № 1224/2009. Събраните доказателства позволяват на Комисията да констатира, че тази държава членка е превишила своята квота за сьомга през 2012 r. с 1776 броя сьомга.
  (3)
  В съответствие с член 105, параграф 1 от Регламент (ЕО) № 1224/2009 Комисията приспада превишените количества от бъдещите риболовни квоти на дадена държава членка, когато установи, че съответната държава членка е превишила отпуснатите ѝ риболовни квоти.
  (4)
  В член 105, параграф 2 от Регламент (ЕО) № 1224/2009 се предвижда приспадането на риболовните квоти да се прилага през следващата година или следващите години.
  (5)
  С цел възстановяване на този прекомерен улов е необходимо да се приложи приспадане на квотата за атлантическа сьомга, отпусната на Полша за 2013 r. Комисията определи, че количеството на прекомерния улов е по-малко от 100 тона. В съответствие с последното изречение от член 105, параграф 2, в този случай не следва да се прилага коефициент за приспадане.
  (6)
  Въпреки това, ако поради използването на квотата за 2013 r. към момента на влизане в сила на настоящия регламент не е възможно да се приложат изцяло размерите на приспадането, останалите количества следва да бъдат приспаднати от квотата за атлантическа сьомга, която може да бъде отпусната на тази държава членка през 2014 r. в съответствие с Насоките на Комисията за приспадане от квотите в съответствие с член 105, параграфи 1, 2 и 5 от Регламент (ЕО) № 1224/2009 (3),
  ПРИЕ НАСТОЯЩИЯ РЕГЛАМЕНТ:
  Член 1
  Риболовната квота за атлантическа сьомга (Salmo salar) във водите на Съюза от подучастъци 22-31 на ICES, отпусната на Полша през 2013 r. с Регламент (ЕС) № 1256/2011, се намалява, както е посочено в приложението.
  Член 2
  Ако дължимите приспадания по член 1 са по-високи от все още наличната квота за улов и не могат да се приложат изцяло през 2013 r., оставащите количества се приспадат от квотата за улов на атлантическа сьомга (Salmo salar) във води на Съюза от подучастъци 22-31 на ICES, която може да бъде отпусната на Полша през 2014 r.
  Член 3
  Настоящият регламент влиза в сила в деня след деня на публикуването му в Официален вестник на Европейския съюз.
  Настоящият регламент е задължителен в своята цялост и се прилага пряко във всички държави членки.
  Съставено в Брюксел на 29 ноември 2013 година.